Nina Juren

Datin Seri Haznina Juren binti Haniff (lahir 20 Januari 1971) ialah seorang pelakon wanita Malaysia.Nina Juren returns New Straits Times (5 Januari 2015). Diperoleh pada 30 November 2016. 

Sepanjang kerjayanya dalam bidang lakonan, beliau telah membintangi sebanyak puluhan filem, drama dan telefilem. Kemunculan beliau dalam dunia seni lakonan sezaman dengan Zizie Ezette, Shaheizy Sam, Nasrizal Ngasri, Anne Ngasri, Rusdi Ramli, Tasha Aziz, Ahmad Idham dan ramai lagi pelakon yang aktif sejak 1990an.Nina aktif berpada-pada Harian Metro. Diperoleh pada 30 November 2016.

Kehidupan awal
Beliau dilahirkan sebagai Haznina Juren binti Hanif pada 20 Januari 1971 di Bangsar, Kuala Lumpur dan merupakan anak bongsu daripada dua orang adik-beradik.

Beliau juga adalah saudara sepupu kepada Sultan Perak, Sultan Nazrin Muizzuddin Shah di sebelah ibunya iaitu Datin Julini binti Mohd Ali. Ibunya merupakan adik kandung kepada mantan Raja Permaisuri Perak dan Raja Permaisuri Agong ke-9 iaitu Raja Permaisuri Tuanku Bainun binti Mohd Ali.

Kerjaya
Kerjaya lakonan Nina bermula pada 1993 ketika beliau berusia 22 tahun menerusi filem arahan Nahar Akbar Khan, Imigran, beliau menjayakan peranan sebagai Azura. Selepas muncul dengan Imigran, Nina dilamar oleh pengarah Aziz M. Osman bagi membintangi filem Femina (1994) yang mengangkat tema feminisme. 

Pada tahun 1995, beliau merupakan salah seorang bintang tamu sitkom Cili Padi arahan Aziz. Dua tahun kemudian, beliau kemudiannya bekerja sekali lagi di bawah Aziz menerusi filem Puteri Impian yang dibintangi oleh Amy Mastura. Nina kemudiannya digandingkan bersama Eman Manan dan Rosyam Nor dalam filem drama aksi 1998, Lenjan arahan Ismail Yaacob dengan skrip tulisan Akhbar Hashim. Dalam filem ini, beliau melakonkan watak Zita, isteri kepada  Amir lakonan Eman. Filem yang ditayangkan pada 2 Julai 1998 ini berjaya mengangkat nama Nina sebagai pelakon berbakat apabila namanya disenarai sebagai calon akhir Pelakon Wanita Terbaik di Festival Filem Malaysia ke-13 pada 1999.Lenjan filem suspens yang menarik Utusan Malaysia (3 Julai 1998). Dicapai pada 29 Januari 2015.

Nina menjadi sebahagian dari barisan pelakon drama Idaman termasuk Jalaluddin Hassan, Sean Ghazi, Rosyam Nor, Deanna Yusoff. Idaman mencipta sejarah sebagai Drama Melayu Paling Terpanjang di Dunia oleh The Malaysia Book of Records, beliau memegang watak sebagai Tasha; ia disiarkan di Astro Ria dari 1998 hingga 2001.

Selepas sekian lama menyepi, pada tahun 2008, Nina kembali aktif berlakon, dengan membintangi drama Impak Maksima the Series, yang diadaptasi dari filem 2007 dengan tajuk sama arahan Ahmad Idham.

Bekerja di bawah arahan pelakon Aaron Aziz, Nina muncul dalam filem sulung arahan Aaron, Romeo Kota (2015). Beliau juga muncul bersama Fattah Amin dan Neelofa dalam drama adaptasi novel, Suri Hati Mr. Pilot, memegang watak sebagai Puan Seri Nabihah.

Kehidupan peribadi
Beliau berkahwin dengan Dato' Seri Mohd Ibrahim Mohd Nor pada 2002 dan dikurniakan enam anak, dua daripadanya ialah kembar. Anak-anak beliau ialah Heidi Ariana, Mira Sethina dan Myra Jasmine, Nina Melor, Seth Imran dan Nina Jasmine. Nina mengambil keputusan berehat daripada kerjaya lakonannya pada 2008 bagi menumpukan perhatian kepada keluarganya, beliau kembali aktif berlakon pada 2015Nina Juren kembali aktif Sinar Harian. Diperoleh pada 30 November 2016. selepas 7 tahun menyepi.Siti Athirah Dzulkifly (4 Januari 2015) Nina Juren selepas 7 tahun Utusan Online. Diarkibkan daripada yang asal pada 10 Julai 2015. Diperoleh pada 30 November 2016.Nina Juren kembali selepas 7 tahun menyepi  Media Hiburan (6 Januari 2015). Diperoleh pada 30 November 2016.Izwan Md. Isa (7 Januari 2015). Nina Juren kembali aktif berlakon Kosmo!. Diperoleh pada 30 November 2016.

Filemografi

Filem
 Tahun Tajuk Watak Catatan 1993 Imigran Azura Filem pertama 1994 Femina  Model 1996 Siapa Dia? Jasmin  1997 Puteri Impian Puteri Nora Asyikin 1998 Kembara  Diyanah Lenjan Zita 1999 KLU Faridah 2000 Bintang 3 2001 Senario Lagi Pelakon Drama Pelakon undangan 2010 Damping Malam Julia 2015 Romeo Kota Cik Akila

Drama
 Tahun Tajuk Watak Saluran TV Catatan 1995 Cili Padi (Musim 3) TV3 Drama pertama, pelakon undangan 1998 Idaman (Musim 2) Tasha Astro Ria 2002 Gadis 3  Sharifah TV3 2008 Impak Maksima the Series  Anita 2015 Jangan Lafazkan Janji  TV1 M.A.I.D. Puan Sri Kirana Astro Ria Mencintaimu Puan Sri Mel TV3 2016 Dia Semanis Honey  Puan Sri Hartini Astro Ria Dia Semanis Honeymoon  Suri Hati Mr. Pilot  Puan Seri Nabihah 2017 Hero Seorang Cinderella Tengku Shamiza 2018 Klik! Pengantin Musim SaljuTengku Alawiyah 2019 Sweet Dreams Puan Laila Satukan Rasa Datin Amelia 2020–2021 Angkara Cinta Mariani Astro Prima 2021 Love Elsa Mak Ammara Astro Ria 2022 Jodohku Babysitter Hajah Halijah 2023 Chinta Wrong Direction Wanita di Stesen Bas Episod 6; Pelakon undangan One Million Dollar Voice Hasnah 2024 Layang Layang Perkahwinan Laeli Sinatra  Cinta Untuk Sekali Lagi Hani 2025 Din Tiger  Madam Big Boss DEGUP  First Wives: Sisters Before Misters Zuraidah Astro Citra Bahagia Yang Tertangguh Datin Zaleha Astro Ria

Drama web
 Tahun Tajuk Watak Aplikasi Catatan 2023 That Cover Girl Bahiyah Prime Video Drama web pertama 2023–2024 W: Two Worlds Ibu Izara Viu Episod 3 2024 Senyawa Dato' Asmida IQIYI

Telefilem
 Tahun Tajuk Watak Saluran TV Catatan 2016 Dia Semanis Honey Raya Puan Sri Hartini Astro Ria Telefilem pertama 2017 Suri Hati Mr. Pilot Raya Puan Seri Nabihah 2019 Lelaki Kelas Sebelah Ibu Nona dan Bawan TV3 2020 Misi Santan Kampung Semangkuk TV Okey 2023 Raya Sebagai Isteri Kalsom Astro Ria

Teater
 Tahun Tajuk Watak Catatan 2017 Dia Semanis Honey Muzikal Puan Sri Hartini

Televisyen
 Tahun Tajuk Peranan Saluran TV Catatan 2020 Sepahtu Reunion Al-Puasa
| Puan Diana
| rowspan="4"| Astro Warna
| Artis Jemputan: Episod: "Kembali Terjalin"
|-
| 2021
! Sepahtu Reunion Live 2021 Maria Artis Jemputan: Episod "Biarkan Bermimpi" 2022 Rumah Terbuka Sepahtu Raya
| Tetamu Jemputan
| 
|-
| 2024
! Sepahtu Reunion Al-Raya Fara Artis Jemputan: Episod "Maduku Kalut"

Anugerah dan pencalonan
 Tahun Anugerah Kategori Keputusan 1999 Festival Filem Malaysia ke-13  Pelakon Wanita Terbaik 

Rujukan

Pautan luar






Kategori:Kelahiran 1971
Kategori:Orang hidup
Kategori:Pelakon wanita Malaysia
Kategori:Pelakon wanita Malaysia abad ke-20
Kategori:Orang dari Kuala Lumpur
Kategori:Orang Malaysia berketurunan Melayu
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia